ব্রিট মার্লিং

ব্রিট হেওয়ার্থ মার্লিং (জন্ম ৭ আগস্ট, ১৯৮২) মার্কিন অভিনেত্রী এবং চিত্রনাট্যকার হিসেবে পরিচিত। সানড্যানস ফিল্ম ফেস্টিভ্যালে প্রিমিয়ার হওয়া বেশ কয়েকটি ছবিতে অভিনয় করার পরে তিনি খ্যাতি অর্জন করেন যেমন "সাউন্ড অফ মাই ভয়েস" (২০১১), "অ্যানাদার আর্থ" (২০১১), এবং "দি ইস্ট" (২০১৩), যেখানে তিনি সহ-গীতিকার হিসেবে ছিলেন। ২০১৬ সালে আত্মপ্রকাশ করা নেটফ্লিক্স সিরিজ "দ্য ওএ-" এর তিনি সহ-স্রষ্টা যা তিনি লিখেন এবং অভিনয়ও করেন।
মার্লিং-এর জন্ম শিকাগো, ইলিনয়। তিনি সম্পত্তি বিকাশকারী বাবা জন এবং মা হেইডি মার্লিংয়ের কন্যা। নরওয়েজীয় মাতামহীর বড়-নানীর নামানুসারে তার "ব্রিট" নাম রাখা হয়েছিল। ইলিনয়ের উইনেটকাতে বড় হয়েছেন এবং ডঃ ফিলিপস হাইস্কুলে চারুকলা নিয়ে পরেন। তিনি অভিনয়ে আগ্রহী ছিলেন যদিও তার পিতামাতা তাকে পড়াশুনাতে আগ্রহী করে তুলতে চেয়েছিলেন। ২০০৫ সালে জর্জিটাউন বিশ্ববিদ্যালয় থেকে অর্থনীতি এবং স্টুডিও আর্ট ডিগ্রি নিয়ে স্নাতক করেন এবং তিনি তাঁর ক্লাস ভ্যালিডিক্টোরিয়ান ছিলেন।
মাইক কাহিল এবং জাল বটম্যাংলিজের সাথে তার জর্জিটাউনে দেখা হয়েছিল যারা তার দীর্ঘকালীন সহযোগী, ভবিষ্যতের পরিচালক। বিনিয়োগ ব্যাংকিং সংস্থা গোল্ডম্যান শ্যাচের বিনিয়োগ বিশ্লেষক হিসেবে তিনি তার জুনিয়র ইয়ার ইন্টার্নিয়ের গ্রীষ্মের সময় কাটিয়েছিলেন। সেখানে থাকা তার ভাল না লাগায় তিনি চাকরি ছেড়ে দেন এবং কাহিলের সাথে কিউবাতে ডকুমেন্টারি "বক্সারস এবং ব্যালেরিনাস" ফিল্ম করার জন্য চলে আসেন। ২০০৪ সালে কাহিল এবং শুমাকারের সাথে ডকুমেন্টারিটি রচনা এবং কাহিলের সহ-পরিচালনায় চলচ্চিত্রটি তার তার খ্যাতি নিয়ে আসে।
তিনি ২০০৫ সালে বটম্যাংলিজ ও কাহিলের সাথে লস অ্যাঞ্জেলেসে এসে হরর ফিল্মে অভিনয়ের প্রস্তাব পেয়েছিলেন যা তিনি প্রত্যাখ্যান করেন। তার মন্তব্য যে "তিনি এমন চরিত্রে নিজেকে অভিনয় করতে সক্ষম হতে চান যেন তাকে সেইসব চরিত্রে অভিনয় করতে না হয় যা সাধারণত তরুণ অভিনেত্রীদের করতে দেয়া হয়।" পরবর্তীতে হিল্ডা কোয়ালি নামক ট্যালেন্ট এজেন্ট তার প্রতিভার কদর করে। 
তরুণদের অর্থবহ জীবনযাপন সম্পর্কে জানতে তিনি তার বন্ধু এবং সহকর্মী জাল বটম্যাংলিজসহ ২০০৯ এর গ্রীষ্মে একদল ফ্রিগানের সাথে তাঁবুতে থেকেছিলেন এবং স্কুল থেকে খাবার সংগ্রহ করেছিলেন।
২০১১ সালে, "সাউন্ড অফ মাই ভয়েস" এবং "অ্যানাদার আর্থ-এ" মার্লিং সহ-রচনা, সহ-প্রযোজনা এবং অভিনয় করেছেন যা যথাক্রমে বটম্যাংলিজ ও কাহিল পরিচালিত। এই দুটি ছবিই ২০১১ সালের সানড্যান্স ফিল্ম ফেস্টিভ্যালে প্রদর্শিত হয়েছিল যেখানে অ্যানাদার আর্থ বিজ্ঞান, প্রযুক্তি বা গণিতে অসামান্য অবদানের জন্য আলফ্রেড পি. স্লোয়ান পুরস্কার জিতে। রিচার্ড গেরের চরিত্রে তিনি ২০১২ সালে "আরবিট্রেজে" অভিনয় করেন।
এলেন পেজ এবং আলেকজান্ডার স্কারসগার্ডের পাশাপাশি ২০১৩ সালে তিনি "দ্য ইস্ট" চলচ্চিত্রে একটি শীর্ষস্থানীয় ভূমিকায় এবং অনুসন্ধান আলোচনায় অংশ নিয়েছিলেন। তাদের ফ্রিগানদের নিয়ে অভিজ্ঞতা এবং প্রেসক্রিপশন ড্রাগ এর পার্শ্ব প্রতিক্রিয়া উপর ভিত্তি করে নির্মিত দ্য ইস্ট যা মারলিং ও বটম্যাংলিজ লিখিত এবং জাল বটম্যাংলিজ পরিচালিত।
২০১৬ সালে নেটফ্লিক্সে নাটক সিরিজ "দ্য ওএ" মার্লিং এবং বটম্যাংলিজ একত্রে প্রকাশ করেন। -এর ডেডি গার্ডনার ও জেরেমি ক্লিনার এবং -এর মাইকেল সুগারের সাথে মার্লিং এবং বটম্যাংলিজ লিখিত সিরিজ এটি।
মার্লিং ২০১৮-এর জানুয়ারিতে "দ্য ওএ-এর" দ্বিতীয় পর্বের কাজ শুরু করেন। "দ্বিতীয় খণ্ড" শিরোনামে দ্বিতীয় পর্বটি ২২ শে মার্চ ২০১৯-এ প্রকাশিত হয় এবং দর্শকের মাঝে যথেষ্ট সাড়া ফেলে।
যদিও নিজের লেখা অনেক চলচ্চিত্রে তিনি কাজ করেছেন তারপরও তিনি জানিয়েছেন যে তিনি "অন্যান্য লোকের গল্পে অভিনয় করে তিনি বেশি আনন্দ পেয়েছেন" তিনি আরও বলেন "অন্যের দৃষ্টিভঙ্গিতে অভিনয় করা এক দুর্দান্ত অনুভূতি। "